**Hans Clarin Hovind Mustad** (født 22. november 1871 i Vardal, død 1. januar 1948) var en norsk forretningsmann.

Personlige liv
--------------

Hans Clarin Hovind Mustad ble født i Vardal som sønn av Hans Mustad og Clara Laurentse Marie Henriette Mustad (født Hovind). På morsiden var han oldebarn av Hieronymus Heyerdahl, og på farsiden var han barnebarn av Ole Hovelsen Mustad, oldebarn av Hans Schikkelstad, nevø av Kristian Mauritz Mustad og fetter av Sigbjørn Mustad.

Clarin Mustad giftet seg med Nathalia Fischer Schneider (1881–1936). I 1912 kjøpte han eiendommen Sjøholmen, mellom Høvikodden og Sandvika i Bærum. En av deres døtre, Elma Anne Lise, ble kjent som rytter, og giftet seg inn i Kielland-familien. Hans datter Clara giftet seg med Jacob Moestue, som hadde Kronprins Olav som forlover. Hans datter Nathalia, med klengenavnet Oja, var gift med Tomm Murstad fra 1941 til 1963.

Karriere
--------

### Mustad

Mustad tok middelsskolen i Kristiania fra 1884 til 1888, og teknisk utdannelse i Trondhjem fra 1888 til 1889 og i Mittweida, Tyskland, fra 1889 til 1892. Han ble deretter leder for fabrikken Duclair i Frankrike. Sammen med sine fire brødre gikk han inn i farens selskap som ved det ble omdøpt til O. Mustad & Søn i 1905. Selskapet hadde i sin tid blitt etablert av hans olderfar og siden blitt holdt i familien. Selskapet hadde vokst signifikant siden starten i Vardal. I 1875 hadde selskapet ekspandert med en ny fabrikk på Lilleaker i Kristiania, etterfulgt i 1889 av et støperi på samme sted så vel som en margarinfabrikk. I tillegg ekspanderte selskapet i utlandet. Da Hans Mustad døde i 1918 arvet hans sønner det største industriselskapet i Norge, med 2 000 ansatte i Norge så vel som flere fabrikker i utlandet. Ekspansjonen fortsatte etter 1918, og selskapet ble til slutt verdens største produsent av fiskekroker. På tross av eierskapsendringen ble navnet O. Mustad & Søn beholdt. Etter Clarins død ble selskapet dog omgjort til aksjeselskap i 1970 og splittet i forskjellige avdelinger i 1977 og 1997.

### Automobilpioneren

Mustad 1917
Mustad 1935
Clarin Mustad var også involvert i den tidlige bilindustrien. Han reiste med bil første gang i 1892 i utlandet. Han hadde sin første biltur på norsk jord i 1906. På sin reise fra Kristiania til Aandalsnes passerte han flere hundre hester og stoppet motoren for ikke å skremme dyrene. Han ble lei av å benytte sveiv for å starte motoren så han fant opp et system hvor føreren kunne starte fra førersetet.

I 1917 stod han bak produksjonen av bilen *Mustad*. Det ble dog kun produsert ett kjøretøy, etterfulgt av et annet i 1935. Den første bilen var et veldig stort kjøretøy med seks hjul, med klengenavnet *giganten*, den andre var et lite kjøretøy med kun ett sete, med klengenavnet *egoisten*. Det første kjøretøyet var utstyrt med hovedlys som fulgte med forhjulenes bevegelse til høyre og venstre, noe som ble mer vanlig senere. Denne bilen var med på en bilutstilling i Paris i 1922. «Egoisten» er stilt ut på Norsk Teknisk Museum i Oslo.

I tillegg var Clarin Mustad involvert i bevaringen av den første bilen i Norge, en Benz & Cie. Phaeton-bil som ble importert til Norge av Aktieselskabet Norsk Motorvogn-Kompagni i Gjøvik i 1895. Norges første bil ble raskt tatt ut av trafikk og satt på lager. Etter noen år ble den «funnet» av Mustad, som ga den til Kongelig Norsk Automobilklub i 1929. Den er nå utstilt på Norsk Teknisk Museum.

Mustad ble dekorert med Ridder av 1. klasse av St. Olavs Orden i 1911.

Referanser
----------

1. ↑  Genealogy for Hans Clarin Hovind Mustad
2. ↑  «Genealogy for Halvor Christian Heyerdahl». Arkivert fra originalen 12. november 2013. Besøkt 1. juli 2013.
3. ↑  Bratberg, Terje (2007). «Mustad – slekter». *Store norske leksikon*. Kunnskapsforlaget.
4. 1 2  Genealogy for Elma Anne Lise Kielland
5. ↑  Moe, Liv Frøysaa (22. juni 2007). «Sjøholmen – husmannsplass og strandliv» (PDF). *Bæringen*. Arkivert fra originalen (PDF) 26. mars 2009. Besøkt 11. oktober 2008.  «Arkivert kopi» (PDF). Arkivert fra originalen (PDF) 26. mars 2009. Besøkt 1. juli 2013.
6. ↑  Lillelien, Per (11. september 2004). «Konge for en kveld - Kronprins Olav var forlover i kjendisbryllup i 1931». *Verdens Gang*.
7. ↑  Ringnes, Tove. «Tomm Murstad». I Helle, Knut. *Norsk biografisk leksikon*. Oslo: Kunnskapsforlaget.
8. 1 2  «60 år». *Asker og Bærums Budstikke*. 20. november 1931. s. 2.
9. 1 2 3  «O. Mustad & Søn AS». *Store norske leksikon*. Oslo: Kunnskapsforlaget. 2007. Arkivert fra originalen 6. juni 2012.  «Arkivert kopi». Archived from the original on 6. juni 2012. Besøkt 1. juli 2013. CS1-vedlikehold: Uheldig URL (link)
10. 1 2  Historie Arkivert 15. juli 2007 hos Wayback Machine. - Mustad Eiendom
11. ↑  Bistrup, Rie (15. februar 1986). «Tut og kjørmuseet». *Aftenposten*.
12. ↑  Volund (Norsk Teknisk Museum) 1973 side 53
13. 1 2  Kvamme, Paal (8. september 2002). «Ut av garasjen med brekket på». *Bergens Tidende*.
14. ↑  Vestmo, Bjarne (22. juni 2005). «Senter for norsk bilhistorie». *Adresseavisen*. Arkivert fra originalen 3. juni 2007. Besøkt 11. oktober 2008.
15. ↑  Solheim, Hilde (14. november 1999). «På norske hjul i svingene». *Aftenposten*.
16. ↑  «Bil - Norsk Teknisk Museum». Besøkt 3. oktober 2017.
17. ↑  Norges første importerte bil: Benz Phaeton fra 1895 - Biblioteknett.no
18. ↑  Borgen, Per Otto (2006). «Mustad, Hans Clarin Hovind». *Asker og Bærum leksikon*. Drammen: Forlaget for by- og bygdehistorie. s. 353. ISBN 82-91649-10-3.

|  |  |
| --- | --- |
| Oppslagsverk/autoritetsdata | Prabook **·** Historisk befolkningsregister
 |